[{"text_idx": "#000003", "text": "Fe ymunodd Glyn a\u0302\u2019r Blaid flynyddoedd lawer yn o\u0302l, ar adeg pan nad oedd bod yn aelod yn ffasiynol nag yn ffordd o gael troed ar yr ysgol yrfaol. Fe ymunodd oherwydd ei fod yn caru ei wlad ac yn mwynhau her. Yn wir, roedd yn ddyn oedd yn ei elfen pan roedd yn wynebu her. Roedd ei waith proffesiynol fel peiriannydd yn golygu ei fod angen teithio\u2019n aml gan fynd ag ef dramor a llesteirio ei allu i gyfrannu tuag at wleidyddiaeth Cymru. Ond pan ddaeth yn drefnydd ar Grw\u0302p Cynghorwyr CCBC cafodd y rhyddid i ymrwymo ei hun lawn-amser i\u2019r achos cenedlaethol."}]